Brandvik var ordfører i Lindås kommune 2003–2007, kommunens yngste noensinne og første kvinne. Hun var nestleder 2001–2002 og leder 2002–2004 i Lindås Arbeiderparti, styremedlem 2002–2005 og nestleder 2005–2007 i Hordaland Arbeiderparti og medlem av Arbeiderpartiets sentralstyre 2007-2011. Hun var vararepresentant til Stortinget fra Hordaland 2005-2013, og møtte fast for statsråd Anne-Grete Strøm-Erichsen 2009-2013. Brandvik var den første rullestolbruker som møtte på Stortinget. Hun mottok i 2010 Stolthetsprisen for sitt arbeid for likestilling for funksjonshemmede.